*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2015.gada 9.jūnija noteikumos Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība””**

Izdoti saskaņā ar Imigrācijas likuma

23.panta astoto daļu

1. Izdarīt Ministru kabineta 2015. gada 9. jūnija noteikumos Nr. 284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība” (Latvijas Vēstnesis, 2015, 116. nr.) šādus grozījumus:

1.1. papildināt noteikumus ar 2.1 punktu šādā redakcijā:

“2.1 Lai novērtētu budžeta programmā pieejamo finanšu līdzekļu apmēru, kas veidojas no ārzemnieku veiktajām iemaksām, Pilsonības un migrācijas lietu pārvalde vienu reizi ceturksnī līdz nākamā ceturkšņa pirmā mēneša 10. datumam iesniedz Ekonomikas ministrijai informāciju par pirmreizējām un atkārtotām termiņuzturēšanās atļaujām, kas izsniegtas saskaņā ar Imigrācijas likuma 23.panta pirmās daļas 28., 29., 30. un 31.punktu, kā arī 7.3 daļā noteiktajā gadījumā. Informāciju nosūta elektroniskā veidā, ievērojot nosacījumus par ierobežotas pieejamības informācijas drošu pārraidi.”

1.2. Aizstāt noteikumu 3. punktā vārdus “līdz kārtējā saimnieciskā gada 1.martam un, ja nepieciešams, izvērtējot budžeta programmā pieejamo finanšu līdzekļu apmēru, līdz kārtējā saimnieciskā gada 1.oktobrim sagatavo” ar vārdiem “pēc nepieciešamības, izvērtējot un ņemot vērā budžeta programmā pieejamo finanšu līdzekļu apmēru, sagatavo”.

2. Noteikumi stājas spēkā 2018. gada 1. jūlijā.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza: Valsts sekretārs Ē.Eglītis